
Comisia pentru muncă şi protecţie socială








Nr.27/112/21 aprilie 2003
R A P O R T

asupra proiectului de Lege privind aprobarea Ordonanţei Guvernului nr. 38/2003 privind salarizarea şi alte drepturi ale poliţiştilor

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei Guvernului nr.38/2003 privind salarizarea şi alte drepturi ale poliţiştilor, trimis comisiei cu adresa nr.231 din 24 martie 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor ordinare, conform prevederilor constituţionale.

Proiectul de lege are ca obiect de reglementare drepturile salariale ale poliţiştilor, care urmează a se acorda începând cu 1 ianuarie 2004.
Comisia propune Plenului aprobarea proiectului de lege întrucât este necesară adoptarea unei noi reglementări cu privire la salarizarea poliţiştilor în conformitate cu reglementările Legii nr. 360/2002 privind Statutul poliţistului.

La dezbaterea acestui proiect de lege au participat ca invitaţi d-l consilier Cristian Mihăilescu, din partea Ministerului Muncii şi Solidarităţii Sociale şi d-na comisar Elena Buzduganu, din partea Ministerului de Interne.
La lucrările comisiei au fost prezenţi 19 deputaţi, din totalul de 20 membri ai comisiei.

Proiectul de lege a fost adoptat de Senat în şedinţa din data de 13 martie 2003.
În urma dezbaterii proiectului de lege în şedinţa din data de 15 aprilie 2003 , Comisia propune adoptarea acestuia cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	(din Ordonanţă)

Articolul 3, alineatul (1) 
(1) Salariile pentru funcţia îndeplinită de poliţişti sunt diferenţiate prin coeficienţi de ierarhizare, în raport cu atribuţiile ce revin fiecărei funcţii, complexitatea şi gradul de răspundere cerut de îndeplinirea acesteia, solicitările la efort şi cu eşalonul la care îşi desfăşoară activitatea.
	Se propune introducerea în Legea de aprobare a unui text nou, ca punct 1, cu următorul cuprins:

“1. Alineatul (1) al articolului 3 va avea următorul cuprins:

Art.3. – (1) Salariile corespunzătoare funcţiei îndeplinite de poliţişti sunt diferenţiate prin coeficienţi de ierarhizare, în raport cu atribuţiile ce revin fiecărei funcţii, complexitatea şi gradul de răspundere cerut de îndeplinirea acesteia, solicitările la efort şi cu eşalonul la care îşi desfăşoară activitatea.”

Autor: deputat Smaranda Dobrescu  


	Pentru corelare cu art. 28 din Legea nr.360/2002 privind Statutul poliţistului.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	(din Ordonanţă)
Articolul 37, alineatele (4) şi (5)

(4) Poliţistul, pe durata concediului pentru îngrijirea copilului în vârstă de până la 2 ani sau de până la 3 ani pentru copilul cu handicap, beneficiază de o indemnizaţie reprezentând 85% din salariul de bază avut. Perioada concediului pentru îngrijirea copilului în vârstă de până la 2 ani sau de până la 3 ani pentru copilul cu handicap constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.
(5) Poliţistul, pe timpul concediului pentru îngrijirea copilului bolnav, în vârstă de până la 7 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani, beneficiază de salariul de bază avut, în procentele prevăzute de reglementările în vigoare aplicabile personalului din sectorul bugetar.

	Se propune introducerea în Legea de aprobare a unui text nou, ca punct 5, cu următorul cuprins: 

“5. Alineatele (4) şi (5) ale articolului 37 vor avea următorul cuprins:”

“(4) Poliţistul, pe durata concediului pentru creşterea copilului în vârstă de până la 2 ani sau de până la 3 ani pentru copilul cu handicap, beneficiază de o indemnizaţie reprezentând 85% din salariul de bază avut. Perioada concediului pentru creşterea copilului în vârstă de până la 2 ani sau de până la 3 ani pentru copilul cu handicap constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.

(5) Poliţistul, pe timpul concediului pentru îngrijirea copilului bolnav, în vârstă de până la 7 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani, beneficiază de salariul de bază avut, în procentele prevăzute de reglementările în vigoare.”
Autori: deputaţii Karoly Kerekes, Paula Ivănescu şi Smaranda Dobrescu

	Pentru respectarea terminologiei consacrate în literatura de specialitate.

S-a eliminat, din finalul textului alin.(5), sintagma “aplicabile personalului din sectorul bugetar”, întrucât drepturile poliţiştilor sunt distincte de cele ale bugetarilor.



II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	(din Ordonanţă)

Articolul 37, alineatele (4) şi (5)

(4) Poliţistul, pe durata concediului pentru îngrijirea copilului în vârstă de până la 2 ani sau de până la 3 ani pentru copilul cu handicap, beneficiază de o indemnizaţie reprezentând 85% din salariul de bază avut. Perioada concediului pentru îngrijirea copilului în vârstă de până la 2 ani sau de până la 3 ani pentru copilul cu handicap constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.

(5) Poliţistul, pe timpul concediului pentru îngrijirea copilului bolnav, în vârstă de până la 7 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani, beneficiază de salariul de bază avut, în procentele prevăzute de reglementările în vigoare aplicabile personalului din sectorul bugetar.
	Dl deputat Karoly Kerekes propune reformularea textelor alin.(4) şi (5) după cum urmează:

“(4) Poliţistul, pe durata concediului pentru creşterea copilului în vârstă de până la 2 ani sau de până la 3 ani pentru copilul cu handicap, beneficiază de o indemnizaţie stabilită potrivit reglementărilor în vigoare aplicabile persoanelor asigurate în sistemul public de pensii.
(5) Poliţistul, pe timpul concediului pentru îngrijirea copilului bolnav, în vârstă de până la 7 ani, iar în cazul copilului cu handicap, pentru afecţiunile intercurente, până la împlinirea vârstei de 18 ani, beneficiază de o indemnizaţie stabilită potrivit reglementărilor în vigoare aplicabile persoanelor asigurate în sistemul public de pensii.”


	Argumente pentru susţinere:

Protecţia copilului este un drept constituţional universal şi nici un text de lege nu poate prevedea discriminări în funcţie de poziţia socială sau de statutul profesional al părinţilor.
Argumente pentru respingere:

Având în vedere că bugetul din care se suportă aceste plăţi este distinct de bugetul asigurărilor sociale de stat, pot fi acordate aceste drepturi în continuare în cuantum de 85% din salariul de bază al beneficiarului.


Comisia a propus aprobarea proiectului cu unanimitate de voturi.
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

PAGE  
4

_1109662004.doc


�












